Diari Oficial de la Generalitat Valenciana


Sumari del DOGV 3764, del 05-06-2000 (2000/4465)

ORDRE de 29 de març de 2000, de la Conselleria de Medi Ambient, per la qual es modifica l'Ordre de 4 de juny de 1997, per la qual s'estableix un règim d'ajudes per a la conservació de sòls a fi d'evitar l'erosió a la Comunitat Valenciana, i es fa públic l'import global màxim de les ajudes previstes per a 2000.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3764

Data del DOGV
:   05-06-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/4465


Data del document
:   29-03-2000

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * suport econòmic
    * protecció del sòl
    * protecció del medi ambient
    * ajuda pública

ORDRE de 29 de març de 2000, de la Conselleria de Medi Ambient, per la qual es modifica l'Ordre de 4 de juny de 1997, per la qual s'estableix un règim d'ajudes per a la conservació de sòls a fi d'evitar l'erosió a la Comunitat Valenciana, i es fa públic l'import global màxim de les ajudes previstes per a 2000. [2000/4465]
  
L'Ordre de 4 de juny de 1997, de la Conselleria de Medi Ambient, estableix un règim d'ajudes per a la conservació de sòls a fi d'evitar l'erosió a la Comunitat Valenciana i convocava la concessió de les ajudes per a l'exercici 1997 (DOGV núm. 3.027, de 3 de juliol de 1997).
  
L'article 1 de l'ordre esmentada estableix que la dotació anual per a establir un règim d'ajudes que estarà en funció de l'assignació que per a aquest règim d'ajudes establisquen les corresponents lleis de pressupostos.
  
Tenint en compte que l'article 47.11.b del Text Refós de la Llei de Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix com a contingut de les bases reguladores de les subvencions gestionades per la Generalitat Valenciana, fixar l'import global màxim, com també la línia pressupostària, i en l'exercici de les funcions que tinc atribuïdes,
  
ORDENE
  
Article 1
  
Les ajudes per a fomentar accions de conservació de sòls i evitar l'erosió a la Comunitat Valenciana, regulades per l'Ordre de 4 de juny de 1997, de la Conselleria de Medi Ambient, s'han de finançar a càrrec del capítol VII de la secció 14, servei 04, programa 442.40, línia 2169. dels pressupostos de la Generalitat Valenciana, amb un import global màxim de 03.414.940 de pessetes (540.910,89 euros) per a 2000.
  
Article 2
  
A les entitats locals se'ls pot avançar, a petició d'aquestes, fins a un 15% de l'import total de la subvenció, una vegada concedida l'ajuda.
  
Article 3
  
En la base 7, «Obligacions dels beneficiaris», l'apartat 7.9 queda substituït per:
  
«Són subvencionables les inversions realitzades des de l'1 de gener fins el 15 de novembre de l'any per al qual se sol·licita l'ajuda.
  
Mitjançant un certificat del tècnic competent de la Conselleria de Medi Ambient, s'ha de justificar que la inversió s'ha realitzat amb posterioritat a l'1 de gener.»
  
DISPOSICIÓ FINAL
  
Aquesta ordre entra en vigor l'endemà d'haver sigut publicada en el Diari Oficial de la Generalitat Valenciana.
  
València, 29 de març de 2000
  
El conseller de Medi Ambient,
  
FERNANDO MODREGO CABALLERO